Pompèi fut fondâye devant lo VIo siècllo dev. J.-C. (pôt-étre u VIIo ou ben VIIIo siècllo dev. J.-C.), probâblament per un regroupâjo de cinq velâjos oscos (pumpe vôt dére cinq en osco), sur na rota comèrciâla importanta. La vela sè dèvelope d’abôrd vers lo levant pués dens les dirèccions nord-ouèste et sud-èste tant qu’a avengiér prés de 66 hèctâres, que 44 de mêsons, la résta étent constituâye de cortils et de champs que sè concentront surtot a la bise de la charriére de l’Abondance.